1938թ. ԵՊՀ-ում կազմավորվել են հանրահաշվի և երկրաչափության ամբիոնները, որոնց վարիչներն են եղել ակադեմիկոս Ա. Շահինյանը և պրոֆեսոր Զ. Խոջանեթյանը: 1944 թվականին այդ երկու ամբինները միավորվել են մեկ ամբիոնի մեջ, որը կոչվել է հանրահաշվի և երկրաչափության ամբիոն: 1944-1973 թվականներին ամբիոնի վարիչն էր գիտության վաստակավոր գործիչ, դոցենտ Ն. Գասպարյանը, 1974-1979 թվականներին` դոցենտ Լ. Մաթևոսյանը, 1980-1985 թվականներին` դոցենտ Է. Միրզախանյանը, իսկ 1986-2013 թվականներին` պրոֆեսոր Յու. Մովսիսյանը: 2013 թվականից ամբիոնի վարիչն է պրոֆեսոր Վ.Աթաբեկյանը: